Ինչպես գիտենք, ՀՀ Վայոց ձորի մարզի Ջերմուկ առողջարանային քաղաքը հայտնի է ոչ միայն Հայաստանում, այլ ողջ աշխարհում իր հրաշալի բնությամբ, բուժիչ ջրով և առողջարաններով: Հենց այստեղ են այցելում բազմաթիվ Հայաստանի քաղաքացիներ և զբոսաշրջիկներ այլ երկրներից հանգստի և բուժման համար: Սակայն պարզվում է, միշտ չէ, որ գովազդը համապատասխանում է իրականությանը: Այսպիսով, «Արարատ» առողջարանի գովազդը գրավում է դիզայնով, հրաշալի կահավորված համարներով, վաննայով, զուգարանով (http://www.jermukararat.com/am): Բայց եթե ձեր բախտը չի բերել և ձեզ ուղարկել են «Արարատ 2» մասնաշենք, ապա չզարմանաք, եթե հայտնվեք չվերանորոգված և օգտագործված սպիտակեղենով համարներում: Փաստորեն, ոչ բոլոր առողջարաններում է (չնայած բարձր գների), որ կարելի է հանգստանալ, բուժվել, և անգամ մեկ գիշերը այնտեղ կարող է վերածվել մղձավանջի: